|  |  |  |
| --- | --- | --- |
| Oslo Kommune  **Helseetaten**  **Folkehelse og omsorgsavdeling** | | |
| Til: | Bydelene i Oslo Kommune | | | |
| Fra: | Helseetaten v/smittevernoverlege Frode Hagen | | | |
|  |  | | | |
|  |  | | | |
|  | |  | | Dato: 09.09.2020 |
|  | |  | |  |

Informasjon vedrørende håndtering av barn med snørrete neser under Covid-19 pandemien i barnehager

Det er mange barn som har rennende nese uten andre symptomer, og særlig etter at de har vært ute. Det skal derfor være litt toleranse for barn med rennende neser. Barnet skal imidlertid ikke ha andre symptomer i tillegg. Hvis barnet er frisk ellers og i god form, ikke sutrete, ikke feber, ikke rød på øynene, ikke hoste, osv., så skal de kunne komme i barnehagen med rennende nese (uavhengig av farge på nesesekret). Folkehelseinstituttet anbefaler at barn under 10 år med kun lette symptomer på luftveisinfeksjon kan se an symptomene hjemme et par dager før testing. Barn med rennende nese som eneste symptom, som ellers er i god allmenntilstand uten andre tegn på nyoppstått luftveisinfeksjon, behøver ikke å holdes hjemme eller testes. Se her:

<https://www.fhi.no/nettpub/coronavirus/testing-og-oppfolging-av-smittede/testkriterier/>

Videre anbefaler Folkehelseinstituttet at dersom barn får nyoppståtte symptomer på luftveisinfeksjon, bør barnet holdes hjemme, særlig dersom barnet har flere symptomer samtidig eller ikke er helt i form (det som kalles nedsatt allmenntilstand). Det gjøres unntak for barn i barneskole- og barnehagealder som kun har rennende nese og ellers er i god allmenntilstand. De behøver ikke å holde seg hjemme. Se her:

<https://www.fhi.no/nettpub/coronavirus/fakta/hvis_du_mistenker_at_du_er_syk_med_covid-19/>

Det påpekes fra Folkehelseinstituttet at alt må sees i sin helhet. Er det flere symptomer samtidig, skal man være obs og avvente med å sende tilbake til skolen eller barnehagen. Da skal man være hjemme til barnet er tilbake i sin gode eller normale allmenntilstand. Barn som raskt blir friske og i fin form kan gå tilbake til barnehage eller skole etter at man har sett an tilstanden i et par dager. De trenger ikke å bli testet. Dette gjelder også om barnet fortsatt kan ha snørr i nesen eller enkelte host. Hvis symptomene derimot vedvarer eller voksne i familien også er syke, bør helsevesenet kontaktes for testing

For barn som blir syke og har behov for vurdering skal foresatte kontakte fastlege. Utenom fastlegens åpningstid kontaktes legevakten.

FHI har klare retningslinjer når det gjelder barn og covid -19. Råd og anbefalinger kan endre seg, følg derfor med på FHI sine nettsider og veiledere om smittevern for barnehager og skoler for oppdatert informasjon.

<https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/barnehage/>